
No.TENDER : BER/TDR/1/2017

Tarikh tutup : 16 MEI 2017 (SELASA)  
Jam 12.00 tengah hari







SEKSYEN A - ARAHAN KEPADA PETENDER


1. PELAWAAN TENDER

1.1 Pelawaan ini adalah tender terbuka kepada syarikat-syarikat tempatan yang BERDAFTAR dengan Kementerian Kewangan Malaysia dan MESTI mempunyai SEMUA kod bidang seperti berikut: 

a) 210101		(Hardware (low end technology) -Supply all 
			types of computer hardware Including PC, 
			notebook, printer, document scanner, 
			peripherals and maintenance) 

b) 210102		(Hardware (high end technology) - All types 
of server, mainframe, high end Printers, storage area network (SAN, NAS) including maintenance) 

c) 210103		(Software – Supply all computer software, 
operating system, database, off-the-Shelf packages including maintenance)

d) 210104		(Software/ System development/ 
Customization and maintenance including data entry, data processing)

e) 210105		(Telecommunication/networking-supply 
product, infrastructure, services including maintenance(LAN/WAN/Internet/wireless/ satellite)

f) 210106		(Data management –Provide services 
including Disaster)

g) 210107		(ICT security and firewall, Encryption, PKI, 
Anti Virus)

1.2 Jika ada lantikan Rakan Kerja Petender ia perlu dibuat dan dinyatakan dalam cadangan tender yang dikemukakan.  Maklumat berkaitan Rakan Kerja Petender perlu disertakan di dalam cadangan tender. 

1.3 Tawaran tender yang dikemukakan hendaklah menggunakan format LAMPIRAN yang disediakan seperti di LAMPIRAN B, LAMPIRAN C, LAMPIRAN D dan LAMPIRAN E.

1.4 Petender hendaklah mempunyai kedudukan kewangan yang kukuh.

1.5 Petender mesti mempunyai pengalaman dalam mengendalikan pembangunan sistem perakaunan dan migrasi data.

1.6 Petender mesti mematuhi syarat-syarat tender dan kegagalan mengemukakan maklumat yang diperlukan boleh menyebabkan tawaran tidak dipertimbangkan.


2. TAKLIMAT TENDER

2.1 Petender adalah DIWAJIBKAN untuk menghadiri taklimat tender yang akan diadakan pada 3 MEI 2017, jam 10.00 pagi di Bilik Mesyuarat Jabatan Sumber Manusia & Pentadbiran, Tingkat 13, Wisma BERNAMA, 28 Jalan 1/65 A, Off Jalan Tun Razak, 50400 Kuala Lumpur. 

2.2 HANYA Petender yang HADIR ke sesi taklimat tender ini dibenarkan menyertai tender ini.

2.3 HANYA Penama di dalam Sijil Pendaftaran Kementerian Kewangan atau Wakil yang membawa Surat Perwakilan Kuasa oleh Penama SAHAJA yang dibenarkan menyertai taklimat tender ini.
3. PENYERAHAN TAWARAN TENDER

3.1 Tawaran tersebut  hendaklah dikemukakan secara manual ke dalam peti tender berserta dokumen-dokumen sokongan pada atau sebelum jam 12.00 tengah hari, 16 MEI 2017 di alamat seperti berikut:
Bahagian Pengurusan Harta & Pentadbiran
Tingkat 13, Wisma BERNAMA
28, Jalan 1/65A, Off Jalan Tun Razak
50400 Kuala Lumpur

3.2 Semua dokumen perlu dikemukakan secara manual mengikut bilangan salinan yang dikehendaki seperti di Para 5. Tawaran teknikal dan tawaran kewangan termasuk dokumen sokongan berkaitan hendaklah masing-masing disediakan dalam dua (2) sampul yang berasingan dan berlakri. Kedua-dua sampul tersebut kemudiannya hendaklah dimasukkan ke dalam satu (1) sampul surat berlakri serta dimasukkan ke dalam peti tawaran tender sebelum tarikh dan masa tender ditutup.

3.3 BERNAMA tidak akan bertanggungjawab di atas kehilangan dokumen tawaran tender akibat kecuaian dalam penyerahan tender.

3.4 Dokumen tawaran tender yang dihantar lewat selepas tarikh dan waktu tutup tidak layak dipertimbangkan. 


4. PINDAAN DOKUMEN TENDER
4.1	BERNAMA berhak pada bila-bila masa sebelum tarikh tutup tender untuk meminda dokumen tender dengan menyediakan Addendum atas sebab-sebab tertentu.


5. FORMAT DOKUMEN TAWARAN TENDER
5.1 Petender adalah dikehendaki mengemukakan dokumen tawaran tender di dalam DUA (2) jilid secara berasingan seperti berikut :	
a) JILID 1 : Tawaran Teknikal
b) JILID 2 : Tawaran Kewangan

5.2 Petender hendaklah memastikan:
a) Jilid 1 dan 2 hendaklah setiap satunya diserahkan dalam TIGA (3) salinan bercetak. Kedua-dua salinan bercetak boleh dikemukakan sama ada dalam Bahasa Melayu atau Bahasa Inggeris.
b) Satu dokumen bercetak Jilid 1 dan 2  hendaklah ditandakan sebagai “ASAL”. 
c) Dua (2) salinan bercetak Jilid 1 dan 2 yang lain ditandakan sebagai “SALINAN”.
5.3 BERNAMA berhak menolak mana-mana tawaran tender jika kedua-dua JILID 1 dan JILID 2 digabungkan ke dalam satu (1) salinan bercetak.

5.4 Tawaran tender hendaklah dimasukkan ke dalam sampul atau bungkusan berlakri  dan ditandakan dengan jelas pada bahagian atas sampul atau bungkusan tersebut seperti berikut:

‘SULIT – NO. TENDER: BER/TDR/1/2017
 (Dokumen Sokongan Teknikal)’

                            dan

‘SULIT – NO. TENDER: BER/TDR/1/2017
          (Dokumen Sokongan Kewangan)’

NOTA : SETIAP SET DOKUMEN SOKONGAN PERLU DIMASUKKAN KE DALAM 2 SAMPUL SURAT YANG BERASINGAN DAN DILABELKAN.

5.5 Petender DILARANG meletakkan nama syarikat dan harga dalam dokumen spesifikasi (tawaran teknikal) yang dikemukakan. Tawaran tender TERBATAL dan TIDAK LAYAK dipertimbangkan sekiranya arahan ini tidak dipatuhi. 


5.6	Tawaran  Teknikal

5.6.1	Petender hendaklah mengisi dengan lengkap dan mengemukakan KESEMUA jadual di LAMPIRAN D seperti berikut ;

a) Isi Kandungan
Setiap bahagian dan sub-bahagian di dalam tawaran Teknikal hendaklah disenaraikan termasuk semua dokumen berkaitan.

b) Ringkasan Eksekutif
Petender dikehendaki memberi penerangan secara keseluruhan kekuatan syarikat, kaedah penyelesaian dan cadangan pelaksanaan projek ini.

c) Bahagian 1 – Tawaran Dari Petender
Petender hendaklah memberikan penerangan terperinci mengenai penyelesaian yang dicadangkan (proposed solution) bagi pembangunan SISTEM PERAKAUNAN BERNAMA (SPB) di LAMPIRAN D-1, spesifikasi perkakasan dan perisian sistem seperti di  LAMPIRAN D-2 

d) Bahagian 2 – Pengalaman Petender
Petender hendaklah menerangkan mengenai pengalaman Petender secara umum dan khusus dalam projek pembangunan dan pengintegrasian sistem serta pengetahuan mengenai bidang projek yang dicadangkan. Maklumat Pengalaman Petender hendaklah dikemukakan seperti di LAMPIRAN D-3.

e) Bahagian 3 – Cadangan Pengurusan Perubahan
Petender hendaklah mengemukakan cadangan pengurusan perubahan meliputi Pelan Komunikasi, Pelan Latihan Pengguna, Pelan Pemindahan Teknologi dan pelan lain yang berkaitan seperti di LAMPIRAN D-4. 

f) Bahagian 4 - Jadual Pematuhan (Compliance Table)
Jadual Pematuhan menyenaraikan ciri-ciri utama peralatan, perisian,  sistem aplikasi serta lain-lain aspek projek yang perlu disediakan/dipatuhi oleh Petender.  Selain itu, Petender MESTI menyediakan penerangan secara terperinci berkaitan cadangan yang dikemukakan. Jadual Pematuhan merangkumi perkara-perkara berikut:

i) Terma dan Syarat Tender seperti di LAMPIRAN D-5.

ii) Keperluan Fungsi dan Bukan Fungsi seperti di LAMPIRAN D–6 dan LAMPIRAN D-7.

iii) Senarai Aplikasi Sedia Ada yang memerlukan pengintegrasian seperti di LAMPIRAN D-8.

iv) Keperluan Infrastruktur seperti di LAMPIRAN D-9.

v) Keperluan Pelaksanaan Projek seperti di LAMPIRAN D-10.

vi) Keperluan Pengurusan Perubahan, Latihan dan ToT serta Dokumentasi seperti di LAMPIRAN D-11.
vii) Support, Maintenance and Warranty seperti di LAMPIRAN D-12.
viii) Documentation Requirement (Functional and Non-Functional) seperti di LAMPIRAN D-13
ix) Ciri-ciri Sistem/Kriteria Pematuhan SAGA (Fungsi dan Teknikal) seperti di LAMPIRAN D-14. 
x) Cadangan Pembangunan Sistem Aplikasi dan Cadangan Pembangunan Keseluruhan LAMPIRAN D-15

Nota: SEBARANG IDENTITI PETENDER TIDAK DIBENARKAN TERCATAT DI MANA-MANA BAHAGIAN DALAM TAWARAN TEKNIKAL.  KEGAGALAN MEMATUHI PERKARA INI MENGAKIBATKAN TAWARAN TERBATAL DAN TIDAK LAYAK DIPERTIMBANGKAN.
	
5.7	Tawaran Kewangan

5.7.1	Petender DIWAJIBKAN mengisi dengan lengkap dan mengemukakan kesemua jadual di LAMPIRAN E seperti berikut. Kegagalan mematuhi perkara ini mengakibatkan tawaran tender ditolak dan tidak layak dipertimbangkan. Format dokumen tawaran kewangan adalah seperti berikut:

a) Isi Kandungan
Setiap bahagian dan sub-bahagian di dalam tawaran Teknikal hendaklah disenaraikan termasuk semua dokumen berkaitan.
b) Bahagian I – Keterangan mengenai Petender
i. Petender hendaklah menyediakan Ringkasan Eksekutif dan Keterangan Latar Belakang Petender seperti di LAMPIRAN E-1.

ii. Petender hendaklah memberi pengakuan dan pengesahan Petender (Surat Petender) seperti di LAMPIRAN E-2.

iii. Petender hendaklah mengisi Keterangan mengenai Petender seperti di LAMPIRAN E-3.

iv. Petender hendaklah mengemukakan maklumat Pasukan Projek, Carta Organisasi dan Biodata semua personel seperti di LAMPIRAN E-4, LAMPIRAN E-5, LAMPIRAN E-6. 

v. Petender DIWAJIBKAN menyertakan KESEMUA dokumen yang tersenarai di dalam senarai semak dan memastikan SALINAN DISAHKAN oleh Pegawai Kerajaan dalam Kumpulan Pengurusan dan Profesional. Sijil-sijil yang diwajibkan adalah:

· Sijil Pendaftaran dengan Kementerian Kewangan yang masih sah.

· Sijil Pendaftaran Cukai Barangan dan Perkhidmatan (CBP).

· Penyata Bank yang terkini bagi tiga (3) bulan terakhir.

· Penyata Kewangan Syarikat yang telah diaudit bagi dua (2) tahun terakhir.

Nota :	KEGAGALAN DALAM MENYERTAKAN DOKUMEN DAN SIJIL YANG DIPERLUKAN AKAN MENGAKIBATKAN TAWARAN PETENDER DITOLAK DAN TIDAK LAYAK DIPERTIMBANGKAN.

c) Bahagian 2 – Jadual Harga

i. Petender hendaklah mengisi dengan lengkap Jadual Harga seperti di LAMPIRAN E-7.  Petender hendaklah memastikan setiap muka surat DITANDATANGANI bagi tujuan pengesahan.

ii. Sekiranya Petender memerlukan lebih banyak 
ruang bagi tawaran tendernya, petender boleh membuat salinan borang dan jadual yang berkaitan tetapi format, kandungan dan bentuk borang mesti sama. Sebarang tambahan, pindaan dan pengurangan kepada format borang  tanpa mendapat kebenaran terlebih dahulu daripada pihak BERNAMA boleh mengakibatkan tawaran Petender DITOLAK.


6. PENJELASAN MENGENAI DOKUMEN TENDER

6.1 Petender yang memerlukan sebarang penjelasan lanjut 
mengenai dokumen tender bolehlah berhubung secara 
bertulis melalui surat rasmi yang difaks/pos atau melalui e-
mel kepada alamat berikut:

Bahagian Pengurusan Harta & Pentadbiran
Wisma BERNAMA
28, Jalan 1/65A, Off Jalan Tun Razak
50400 Kuala Lumpur
 (u.p : Urus Setia Tender BERNAMA)
 No. Faks : 03-2692 5996
 e-mel : farrah@bernama.com
 
6.2 [bookmark: _GoBack]Sebarang pertanyaan berkaitan dokumen tender yang dikemukakan oleh Petender mestilah diterima oleh Urus Setia tender selewat lewatnya pada 16 MEI 2017.   Semua pertanyaan yang dikemukakan dalam masa yang ditetapkan akan dijawab semasa sesi taklimat tender. Sebarang pertanyaan yang diterima SELEPAS 17 MEI 2017 TIDAK akan dilayan.

6.3 Surat-menyurat selepas tarikh tutup penyerahan tender tidak akan dilayan. Maklumat yang diperoleh secara tidak rasmi iaitu tanpa permohonan bertulis kepada BERNAMA tidak boleh dijadikan sebagai bahan sokongan bagi tawaran yang dikemukakan.
SEKSYEN B - SYARAT-SYARAT TENDER

7. PEMBIAYAAN TENDER
7.1 Petender akan membiayai segala kos yang terlibat dalam penyediaan dan penghantaran dokumen tender. BERNAMA tidak akan bertanggungjawab di atas kos yang terlibat dalam proses penyediaan dokumen tender termasuk apa apa persembahan tawaran. Semua tawaran akan menjadi hak milik BERNAMA.


8. LARANGAN PUBLISITI
8.1 Sebarang iklan mengenai mana mana bahagian dalam tawaran tender ini tidak boleh disiarkan semula di dalam akhbar, majalah atau sebarang bentuk media kecuali mendapat kebenaran bertulis daripada BERNAMA.


9. HARGA DAN BAYARAN

9.1 Harga yang ditawarkan hendaklah dalam Ringgit Malaysia (RM) dan tempoh sah lakunya tidak kurang dari seratus lapan puluh (180) hari dari tarikh tutup penyerahan tender dan pihak petender tidak boleh menarik balik tender mereka dalam tempoh ini. 

9.2 Nilai harga yang ditawarkan oleh petender hendaklah beserta Cukai Barangan dan perkhidmatan (CBP).

9.3 Sebarang tuntutan kenaikan harga bagi tawaran tender yang telah dikemukakan TIDAK akan dilayan.

9.4 Jadual Bayaran yang akan dibuat oleh BERNAMA adalah seperti termeterai di dalam perjanjian. 


10. JANGKA MASA SAH LAKU TENDER 
10.1 Tender mestilah sah laku dalam jangka masa sekurang- kurangnya seratus lapan puluh (180) hari daripada tarikh tutup tender. 

10.2 Dalam keadaan tertentu sebelum habis tempoh jangka masa sah laku tender asal, BERNAMA boleh meminta tempoh jangka masa sah laku tender dilanjutkan. Dalam keadaan ini, satu surat akan dikeluarkan kepada Petender untuk memohon persetujuan petender dan jawapan hendaklah dibuat secara bertulis.

10.3 Penolakan pelanjutan sah laku tender akan mengakibatkan Petender digugurkan daripada penilaian.


11. DENDA LEWAT PEMBEKALAN DAN PERKHIDMATAN
11.1 Petender yang berjaya hendaklah menyempurnakan kontrak dalam tempoh yang telah ditetapkan dalam perjanjian kontrak.

11.2 Sekiranya petender tidak dapat memulakan projek pada tarikh yang dipersetujui, petender hendaklah membuat permohonan secara bertulis untuk perlanjutan tarikh / tempoh tersebut sekurang-kurangnya lima (5) hari bekerja sebelum tarikh memulakan projek. Walau bagaimanapun, BERNAMA berhak untuk tidak meluluskan permohonan tersebut.

11.3 Sekiranya petender gagal memulakan projek pada tarikh yang dipersetujui, BERNAMA berhak mengenakan penalti mengikut terma dan syarat yang terdapat di dalam perjanjian kontrak.  

11.4 Sekiranya petender gagal menyiapkan projek mengikut tempoh masa yang dipersetujui, petender boleh dikenakan LAD dan sekiranya kelewatan melebihi 20% daripada Jadual Pelaksanaan, BERNAMA berhak memaklumkan kepada Kementerian Kewangan.

11.5 Sekiranya petender gagal melaksanakan projek yang diperlukan dalam masa yang ditetapkan, BERNAMA boleh mendapatkan khidmat daripada pembekal lain dan segala perbelanjaan tambahan perlu ditanggung oleh petender.

11.6 Bagi kerja-kerja yang terpaksa ditangguhkan kerana sebab-sebab di luar kawalan petender seperti rusuhan, kekacauan awam, mogok, kebakaran, banjir, bahaya laut atau yang seumpama dengannya, BERNAMA boleh membenarkan perlanjutan tempoh kerja-kerja tersebut dengan syarat petender perlu mengemukakan notis sebab-sebab kerja tertangguh dan masa diperlukan.

11.7 Sekiranya bayaran denda lewat dikenakan kepada petender dan petender gagal menjelaskannya, maka jumlah tersebut akan ditolak daripada Bon Pelaksanaan.


12. HAK BERNAMA MENERIMA ATAU MENOLAK TENDER
12.1 Petender dibenarkan untuk membuat hanya satu (1) tawaran sahaja. Petender yang menghantar lebih dari 1 tawaran, tidak akan dipertimbangkan. 

12.2 Petender wajib mematuhi semua Prosedur Tender BERNAMA termasuk yang dinyatakan dalam iklan KENYATAAN TENDER. 

12.3 BERNAMA berhak menerima atau menolak mana-mana tawaran tender dan membatalkan proses tender serta menolak semua tawaran tender pada bila-bila masa sebelum perlantikan petender dibuat tanpa melibatkan apa-apa tanggungan kepada petender yang terlibat dan tanpa memerlukan pihak BERNAMA untuk memaklumkan sebab-sebab demikian kepada petender yang terlibat.

12.4 Pihak BERNAMA tidak terikat untuk mempersetujui tawaran tender dengan harga yang terendah atau mana-mana  tawaran tender jua pun. Keputusan BERNAMA adalah muktamad.

12.5 Pihak BERNAMA berhak mempersetujui tender sama ada kesemuanya atau sebahagian daripadanya serta menambah atau mengurangkan perkhidmatan atau  kuantiti barangan  dalam spesifikasi tender.

12.6 Semasa proses penilaian, BERNAMA berhak memanggil petender dengan tujuan untuk mendapatkan penjelasan lanjut berkenaan dengan cadangan yang ditawarkan tanpa sebarang ikatan. Segala perbelanjaan untuk urusan berkenaan adalah di bawah tanggungan petender.


13. NOTIS SETUJU TERIMA 
13.1 BERNAMA akan memberi notis bertulis dalam bentuk Surat Setuju Terima Tender kepada petender yang berjaya apabila tawaran tendernya diperakukan dalam jangka masa sah laku tender atau jangka masa tambahan yang terlibat.

13.2 Notis itu boleh mengandungi syarat-syarat kontrak sebagai tambahan kepada syarat-syarat sedia ada atau sebagai sebahagian pengubahsuaian syarat-syarat dalam dokumen tender ini. Oleh yang demikian, kontrak itu tidak boleh disifatkan sebagai dipersetujui sehingga pengesahan bertulis daripada petender menyatakan bahawa syarat-syarat tambahan atau yang diubahsuai itu telah diterima.

13.3 Apabila dipersetujui, satu kontrak hendaklah disifatkan sebagai telah dibuat di antara pihak BERNAMA dengan petender mengikut syarat-syarat kontrak (termasuk syarat-syarat tambahan atau yang diubahsuai yang tersebut di atas, jika ada) dan tidak ada sebarang perjanjian atau syarat lain walau daripada apa jenis pun boleh disifatkan sebagai termasuk dalam kontrak ini.

13.4 Petender yang berjaya dikehendaki menandatangani Surat Setuju Terima Tender yang akan seterusnya menjadi sebahagian dari kontrak tender. 


14. BON PELAKSANAAN
14.1 Petender yang berjaya dikehendaki mengemukakan Bon Pelaksanaan  dalam bentuk jaminan daripada bank berdaftar di Malaysia dalam masa empat  belas (14) hari daripada tarikh Surat Setuju Terima Tender ditandatangan. Petender yang berjaya dikehendaki mengemukakan lima peratus (5%) bagi nilai kontrak melebihi RM500,000.00.

14.2 Tempoh sah laku Bon Pelaksanaan hendaklah dari tarikh ianya dikeluarkan sehingga dua belas (12) bulan selepas tarikh tamat kontrak atau selepas obligasi terakhir, mengikut mana yang terkemudian. 

14.3 Bon Pelaksanaan akan dikembalikan kepada petender selepas semua syarat kontrak dipenuhi.

14.4 Petender yang berjaya dan telah mengikat kontrak dengan BERNAMA dikehendaki membayar tuntutan ganti rugi sekiranya pihak petender didapati melanggar syarat-syarat kontrak (breach of contract) dan disabitkan kesalahan.

14.5 Borang Jaminan Bank untuk Bon Pelaksanaan adalah seperti di LAMPIRAN E-8.


15. TINDAKAN TERHADAP PETENDER

15.1 BERNAMA berhak mengambil tindakan terhadap petender dengan memaklumkan kepada Kementerian Kewangan atau menyenarai hitam pendaftaran petender sebagai kontraktor dalam daftar pembekal BERNAMA sekiranya:

a) Petender menarik balik tendernya sebelum tamat tempoh sah laku tawaran tender atau apa-apa tempoh lanjutan.
b) Petender mengenakan had, syarat atau perjanjian tambahan selepas tarikh akhir yang ditetapkan bagi penyerahan tender.
c) Petender enggan dan tidak menandatangani dokumen perjanjian yang formal atau tidak mendepositkan Bon Pelaksanaan atau tidak membekalkan item bekalan / perkhidmatan selepas tender disetuju terima.


16. PENAMATAN PERJANJIAN

16.1 Perjanjian termaktub apabila kedua-dua pihak menurunkan tandatangan dan akan berkuat kuasa sehingga tamat tempoh seperti yang dinyatakan dalam perjanjian.

16.2 Pihak BERNAMA mempunyai hak memberi notis bertulis untuk menamatkan perjanjian bila-bila masa dalam keadaan tertentu yang memerlukan BERNAMA berbuat demikian. Petender tidak berhak untuk mengambil sebarang tindakan terhadap BERNAMA.
	

17. HAK HARTA INTELEK

17.1 Semua aplikasi dan rekabentuk yang berkaitan dengan projek ini, kod-kod sumber (source code) bagi program baru atau program yang diubahsuai, data-data, struktur data, data dictionary, maklumat, transaksi, dokumentasi yang dibangunkan dalam sebarang bentuk media (hardcopy/softcopy) bagi projek SISTEM PERAKAUNAN BERNAMA (SPB) (termasuk di peringkat agensi dan pengintegrasian) adalah hak milik BERNAMA dan hendaklah diserahkan kepada BERNAMA sebelum tamat tempoh kontrak dan BERNAMA berhak untuk menggunakan maklumat berkaitan. 

17.2 Petender perlu memberi jaminan bahawa semua sistem atau item yang dibekal, dihantar, dipasang, direkabentuk, dibangun, diintegrasi, diujilari, ditauliah dan diselenggara kepada BERNAMA adalah bukan dipinjam, diciplak serta tidak melanggar hak cipta intelek, paten, trademark, copyright atau trade secret pihak lain.

17.3 Pihak petender juga bertanggungjawab sepenuhnya jika terdapat apa-apa tuntutan daripada mana-mana pihak di atas pelanggaran hak cipta intelek, paten, trademark, copyright atau trade secret sekiranya ada semasa melaksanakan obligasi.

17.4 Satu akaun ‘Escrow’ hendaklah dibuka antara BERNAMA dan petender berjaya bagi menyimpan kod sumber perisian Commercially-Of-The-Shelf yang dijadikan asas untuk membangun SISTEM PERAKAUNAN  BERNAMA (SPB). Kos bagi akaun ‘Escrow’ perlu ditanggung sepenuhnya oleh petender yang berjaya sepanjang tempoh pembangunan dan waranti. Kod Sumber perisian yang dibangunkan, perlu diserahkan sepenuhnya kepada BERNAMA setelah tempoh jaminan projek tamat tanpa sebarang kos tambahan.


18. TANGGUNGJAWAB

18.1	Pelbagai usaha telah diambil untuk memastikan segala fakta dan maklumat yang terkandung dalam dokumen tender ini betul pada waktu tender ini diterbitkan. Namun begitu, BERNAMA tidak sesekali membuat apa-apa jaminan terhadap kejituan serta kelengkapan fakta dan maklumat yang terkandung dalam dokumen tender ini. Oleh itu, BERNAMA TIDAK BOLEH dipertanggungjawabkan terhadap apa-apa kesalahan atau kekurangan maklumat dan fakta.


19. SULIT

19.1	Untuk proses tender ini, petender akan memperoleh maklumat yang dianggap SULIT oleh BERNAMA. Petender adalah DILARANG sama sekali mendedahkan maklumat di dalam tender ini kepada mana-mana pihak. Hanya BERNAMA yang mempunyai hak untuk mendedahkan sebarang maklumat mengenai tender ini 

19.2	Petender dikehendaki menandatangani Perjanjian Kerahsiaan (Non-Disclosure Agreement) yang disediakan oleh BERNAMA.


20. PEMBETULAN KESALAHAN
20.1 Segala pindaan atau pembetulan dalam borang-borang JILID 1 (dokumen tawaran teknikal) hendaklah ditandatangani oleh petender dan dicatat tarikh sahaja TANPA nama syarikat atau sebarang maklumat berkaitan syarikat.

20.2 Segala pindaan atau pembetulan dalam borang-borang JILID 2 (dokumen tawaran kewangan), hendaklah ditandatangani oleh petender dan tandatangan ini hendaklah dicatatkan tarikh dan dicop dengan cap syarikat.

20.3 Setelah tawaran tender diserahkan kepada BERNAMA, segala pindaan atau pembatalan dalam borang-borang tawaran tidak akan dilayan. 

20.4 Jika terdapat sebarang perbezaan pengiraan di dalam dokumen tender, perbezaan tersebut akan dibetulkan oleh BERNAMA seperti berikut:

a) Jika terdapat perbezaan antara jumlah dalam bentuk angka dan perkataan, angka atau perkataan yang paling rendah akan diambil kira;

b) Jika terdapat perbezaan pengiraan terhadap pendaraban kadar per unit dan kuantiti, jumlah pendaraban yang terendah akan diambil kira;

c) Sekiranya kadar per unit tidak dinyatakan, maka jumlah akan digunakan berdasarkan kepada kuantiti yang ditetapkan.

d) Jika terdapat kesilapan pengiraan oleh petender dan berlaku perbezaan harga di dalam Surat Petender, Ringkasan Harga dan Kos Terperinci Projek (seperti di LAMPIRAN E-7), maka harga di dalam Surat Petender akan diguna pakai di dalam pertimbangan penilaian.

e) Pengiraan semula akan dijalankan oleh Jawatankuasa Penilaian Harga dan perakuan akan diberikan kepada kiraan yang terendah.

f) Jumlah yang dinyatakan di dalam tawaran tender akan diubah oleh BERNAMA mengikut prosedur di atas bagi pembetulan kesalahan dan petender adalah terikat atas perubahan ini.


21. PERTIKAIAN

21.1	Sebarang pertikaian yang terbit antara BERNAMA dengan petender mengenai pentafsiran, pengertian atau kuasa-kuasa persetujuan, atau hak dan tanggungan pihak-pihak di dalamnya atau apa-apa perkara yang terbit daripadanya atau yang berhubung dengannya, hendaklah selainnya dipersetujui dengan bertulis antara BERNAMA dengan petender, dirujukkan kepada penimbangtaraan dua (2) orang, seorang dilantik oleh BERNAMA dan seorang oleh petender. Tiap-tiap seorang yang dilantik itu hendaklah bebas daripada pihak-pihak yang membuat persetujuan ini.


22. PRESTASI PERALATAN DAN PERKHIDMATAN
22.1 Petender adalah bertanggungjawab untuk memastikan semua peralatan yang disediakan adalah baharu, terkini, asli (original), berkualiti dan bersesuaian dengan keperluan projek.

22.2 Petender adalah bertanggungjawab atas segala prestasi, perkhidmatan sokongan, penyelenggaraan dan jaminan termasuk pengakuan bekalan dan sokongan daripada pembekal utama (back-to-back support) yang telah dimasukkan dalam tawaran tender. Sekiranya sokongan bagi perkakasan tidak dapat dibekalkan, petender MESTI menggantikan dengan perkakasan baharu yang mempunyai konfigurasi yang serupa  atau lebih tanpa sebarang kos tambahan kepada BERNAMA.

22.3 Petender adalah bertanggungjawab untuk memastikan semua konfigurasi peralatan dan perkhidmatan adalah betul serta prestasi peralatan dan perkhidmatan yang dibekalkan di tahap yang terbaik.


23.  PENGUJIAN DAN TEMPOH WARANTI 

23.1 Peralatan dan modul-modul aplikasi perlu diuji oleh pihak BERNAMA dan pegawai-pegawai agensi terlibat (jika berkaitan) bagi menilai tahap kepuasan penerimaan terhadap kerja-kerja yang telah siap dilaksanakan.  Petender perlu mengemukakan notis terlebih dahulu kepada BERNAMA sebelum proses pengujian dilaksanakan.  Petender hendaklah menyediakan khidmat sokongan kepakaran yang mencukupi bagi pengujian yang dijalankan.

23.2 Sekiranya dalam tempoh ujian wakil-wakil dari BERNAMA mendapati sebarang peralatan atau perisian atau aplikasi atau mana-mana salah satu dari yang dinyatakan tidak berfungsi kerana kesilapan/kelemahan dalam pemasangan, mutu kerja (workmanship) atau peralatan, petender perlu memperbaiki atau mengganti peralatan berkenaan dengan perbelanjaan sendiri.

23.3 Tempoh waranti bagi komponen projek SISTEM PERAKAUNAN  BERNAMA (SPB) adalah seperti berikut : 

a) Tempoh waranti bagi perkakasan adalah sekurang-kurangnya 36 bulan dari tarikh Go Live dikeluarkan.
b) Tempoh waranti bagi perisian adalah sekurang-kurangnya 24 bulan dari tarikh Go Live dikeluarkan.
c) Tempoh waranti bagi sistem aplikasi dan pengintegrasian yang dibangunkan adalah sekurang-kurangnya 24 bulan dari tarikh Go Live dikeluarkan.
23.4 Petender MESTI membekalkan khidmat sokongan dan penyelenggaraan perkakasan, perisian, aplikasi dan integrasi dalam tempoh waranti.

23.5 License fee akan ditanggung sepenuhnya oleh petender sepanjang tempoh waranti.

23.6 BERNAMA berhak melaksanakan ujian Indepedent Validation and Verification(IVV) atau Validation and Verification (VV) secara dalaman. Petender perlu memberi kerjasama sepenuhnya dengan BERNAMA sepanjang tempoh ujian ini berlangsung.


24. PERINGATAN MENGENAI KESALAHAN RASUAH

24.1	Petender adalah diingatkan mengenai kesalahan rasuah kepada  syarikat / kontraktor / firma perunding / penjawat awam  atau mana-mana pihak yang berkaitan seperti di LAMPIRAN C.


25. INTEGRITY PACT DALAM PEROLEHAN KERAJAAN

25.1 Perkara ini adalah merujuk kepada Surat Pekeliling Perbendaharaan Bilangan 10 Tahun 2010 mengenai Garis Panduan Pelaksanaan Integrity Pact Dalam Perolehan Kerajaan bertarikh 16 Disember 2010:

25.2 Kesemua petender yang menghantar dokumen tender hendaklah menandatangani Surat Akuan Pembida (LAMPIRAN E-9) bahawa petender tidak akan menawar atau memberi rasuah sebagai sogokan untuk mendapatkan kontrak.  Wakil syarikat yang menandatangani Surat Akuan Pembida hendaklah melampirkan Surat Perwakilan Kuasa (LAMPIRAN E-10) menandatangani bagi pihak syarikat sebagai tanda bahawa beliau adalah individu yang diberi kuasa untuk berurusan dengan pihak BERNAMA bagi urusan perolehan/ perjanjian bagi perkara ini.

25.3 Petender yang berjaya dan telah dilantik secara rasmi oleh pihak BERNAMA juga dikehendaki menandatangani Surat Akuan Pembida Berjaya (LAMPIRAN E-11) bahawa ia tidak akan memberi rasuah sebagai ganjaran kerana mendapatkan kontrak.  Wakil syarikat yang menandatangani Surat Akuan Pembida Berjaya (LAMPIRAN E-11) hendaklah juga melampirkan Surat Perwakilan Kuasa (LAMPIRAN E-10) menandatangani bagi pihak syarikat. 

SEKSYEN C- KETERANGAN PROJEK

26. PENGENALAN 
26.1 Pertubuhan Berita Nasional Malaysia atau ringkasnya BERNAMA, sebuah badan berkanun, ditubuhkan dibawah Akta Parlimen 1967 dan mula beroperasi pada Mei 1968. BERNAMA mempunyai pejabat-pejabatnya di semua negeri di negara ini dan beberapa negara luar.

26.2 Peranan BERNAMA sebagai sumber berita yang terkini dan boleh dipercayai amat dikenali dikalangan media tempatan dan asing, agensi-agensi kerajaan, swasta, universiti dan individu di negara ini. 

26.3 BERNAMA menyediakan berita-berita terkini tepat masa bagi suratkhabar, stesen-stesen penyiaran, perkhidmatan wayar global dan Internet. BERNAMA juga menyediakan perkhidmatan langganan sebutharga saham tepat masa dan pangkalan data perniagaan yang boleh diakses melalui komputer peribadi. 

26.4 Ini termasuklah berita-berita tepat masa, gambar-gambar berita, sebutharga pasaran saham secara langsung, data pelaburan dan pangkalan data online mengenai laporan-laporan industri dan statistik. Unit Audio-Visual menerbitkan video-video berita, dokumentari dan video-video korporat.

26.5 Para pelanggan mempunyai akses kepada perkhidmatan-perkhidmatan BERNAMA melalui internet, melalui talian data khusus, iaitu satu rangkaian televisyen tanpa wayar. Sebutharga pasaran saham muncul secara langsung pada skrin anda. Begitu juga dengan berita-berita politik, perniagaan, sukan dan cerita-cerita berbentuk kemanusiaan yang berlaku sepanjang hari. 

26.6 Lebih daripada 978 petugas kebanyakannya terdiri dari wartawan, editor, jurugambar dan jurukamera video BERNAMA melapor dari biro-biro BERNAMA di 13 negeri di Malaysia, dari ibupejabat di Kuala Lumpur dan juga pejabat-pejabat luar negara. Kehadiran di serata dunia membolehkan BERNAMA membuat liputan berita-berita yang mempunyai kepentingan tempatan dan juga global.

26.7 Bagi menyokong fungsi tersebut, Bernama perlu membangunkan satu SISTEM PERAKAUNAN BERNAMA (SPB) bagi menyokong keperluan perakaunan di bawah urus tadbir Jabatan Kewangan & Akaun Bernama.

26.8 SISTEM PERAKAUNAN BERNAMA (SPB) beroperasi di dalam persekitaran Secure Web Application bagi capaian Jabatan Kewangan dan Akaun (JKA).  Maklumat terperinci berkenaan BERNAMA secara amnya dan SISTEM PERAKAUNAN BERNAMA (SPB) sedia ada secara khususnya adalah seperti di LAMPIRAN A.

26.9 Sistem Aplikasi Web Portal beroperasi dalam persekitaran Secure Web Portal bagi capaian semua petugas, pembekal, dan pelanggan. 


27.  SKOP KERJA TENDER

27.1 Skop kerja bagi tender ini adalah Membekal, Menghantar, Memasang, Merekabentuk, Membangun, Mengintegrasi, Mengujilari, Mentauliah dan Menyelenggara Perkakasan serta Perisian SISTEM PERAKAUNAN BERNAMA (SPB).

27.2 Skop kerja terperinci adalah seperti diterangkan di LAMPIRAN A.


28. PROOF OF CONCEPT

28.1 Bagi petender yang disenarai pendek, BERNAMA berhak untuk memanggil petender untuk membuat demonstrasi (Proof Of Concept) sistem. 

28.2 Skop kerja terperinci adalah seperti diterangkan di LAMPIRAN D-5.



29.	TEMPOH PROJEK

29.1	Tempoh siap bagi projek ini adalah selama lapan belas (18) bulan bermula daripada tarikh surat tawaran diberikan kepada petender yang berjaya. 

29.2	Walaubagaimanapun, sekiranya petender mampu menyiapkan projek tersebut lebih awal daripada tempoh tersebut, merit akan diberikan kepada petender tersebut ketika proses penilaian dokumen dijalankan. 


___________________________________________________________________
		ms 20/23	                                                                                                                        SULIT
image1.jpeg
BERNAMA




